Kindluse Kool

Kindluse Kooli perepäev
2023-08-29 16:00 - 19:00 UTC | Kindluse Kool, Roheluse tee 4, Järveküla, Rae vald, 75304, Eesti
Kindluse Kooli perepäev toimub 29. augustil.
Kell 16.00 on perepäevale oodatud kõik 1. õppigruppides alustavad õpilased ja nende pered.
Kell 17.30 ootame 2.-9. õpigruppide peresid.
Perepäeva raames on võimalik kohtuda õpetajatega ning näha õpiruume. Samuti on kohapeal koolivormi tootjad ning huviringide pakkujad. Täpsem info augustis!
Olete väga oodatud!

1. septembri pidulikud aktused
2023-09-01 | Kindluse Kool, Roheluse tee 4, Järveküla, Rae vald, 75304, Eesti
Kindluse Kooli uus õppeaasta algab 1. septembril remteris toimuvate pidulike aktustega.
Ajakava:
kell 9.00 2.–3. õpigrupid
kell 9.45 4.–9. õpigrupid
kell 11.00 1.a ja 1.b
kell 12.30 1.c ja 1.d
kell 14.00 1.e, 1.f ja 1.g
2.–9. õpigruppide aktustele ootame õpilasi. 1. õpigruppide aktustele on oodatud iga õpilase kohta kuni 3 külalist. Mentortunni toimumisaja infot jagab õpigrupi mentor Stuudiumis.

Lastevanemate üldkoosolek
2023-09-19 18:00 - 20:00 | Kindluse Kool, Roheluse tee 4, Järveküla, Rae vald, 75304, Eesti
Kindluse Kooli lastevanemate üldkoosolek toimub teisipäeval, 19. septembril kell 18.00-20.00 Kindluse Koolis.
Koosoleku päevakord:
– õppeaasta 2022/2023 kokkuvõte
– hoolekogu õppeaasta kokkuvõte ja uute hoolekogu liikmete tutvustamine
– õppeaasta 2023/2024 ettevaade
Kõik lapsevanemad on väga oodatud!

Kindluse Kooli 4. sünnipäev
2023-10-17 08:30 - 15:30 | Kindluse Kool, Roheluse tee 4, Järveküla, Rae vald, 75304, Eesti
Kindluse Kool on saanud nelja-aastaseks! Juba eelmisel aastal mõlgutasime mõtteid, millega siduda kooli sünnipäeva tähistamist, sest päris õige aeg kooli põhimääruse kinnitamise kuupäevaga juulis ei tundu sobivat. Otsustasime, et õige aeg nelja täitumist on tähistada siis, kui neli õppeaastat on päriselt täis saanud ja meil kõigil on energiat korraldada üks äge sünnipäevatrall. Seega Kindluse Kooli 4. sünnipäeva tähistame kogu kooliperega 17. oktoobril. Toimub palju põnevat: näitus, sümboolne kallistus koolimajale, sünnipäevadisko jpm.
Palume õpilastel kanda pidulikku koolivormi!

Kindluse Kogukonna Kooli järgmine loeng-vestlusõhtu "Mida peaks teadma kiusamisest?"
2023-11-06 18:00 - 20:00 | Kindluse Kool, Roheluse tee 4, Järveküla, Rae vald, 75304, Eesti
Esmaspäeval, 6. novembril algusega kell 18.00 toimub Kindluse Kogukonna Kooli järgmine loeng-vestlusõhtu. Räägime kiusamisest – ja alustame päris algusest. Mis on kiusamine – ja mis ta ei ole? Mida ütleb teadus selle kohta, kuidas peaks käima kiusamise ennetamine; kelle ülesanne (ja kuidas) on kiusamine lõpetada ning mis aitab ja mis ei aita hädas last? Mis on kiusamise peatamisel igaühe võimalused ja vastutus, olgu lapsevanema, kogukonna liikme või maailmakodanikuna?
Loengut peab ja vestlusõhtut veab pikaajaline kiusuennetaja Triin Toomesaar, kes on juba üle 8 aasta koolitanud sel teemal nii õpetajaid kui lapsevanemaid.
Sissepääs tasuta, oled väga oodatud! Registreerumine SIIN.
Lapsevanematele suunatud Kindluse Kogukonna Kool alustas märtsis ning selle eesmärgiks on kodu ja kooli omavahelise koostöö tõhustamine ning lapsevanemate toetamine. Õppeaasta vältel toimuvad loeng-vestlusõhtud, kus astuvad üles spetsialistid, kes räägivad lapsevanemate jaoks olulistel teemadel.

Ettevõtlikkuse edendamise päev Kindluse Koolis
2023-11-29 08:30 - 12:30 | Kindluse Kool, Roheluse tee 4, Järveküla, Rae vald, 75304, Eesti
29. novembril toimub Kindluse Kooli õpilastel ettevõtlikkuse edendamise päev.
1.-4. õpigruppide tundidesse tulevad 7. õpigrupi õpilased, kellega koos arendatakse oma ettevõtlikkust.
5. ja 6. õpigrupid – 1.-2. tunni ajal kuulatakse kaldkojas konverentsi “Tegutsev noor” ning 3.-4. tunni ajal mängitakse remteris mängu “Ettevõtlik pere”.
7.-9. õpigrupid – 1.-2. tunni ajal mängitakse remteris mängu “Ettevõtlik kodanik” ning 3.-4. tunni ajal osaletakse kaldkojas konverentsil “Tegutsev noor”.

Kindluse Kooli jõulukontsert "Jõulused mõtted"
2023-12-21 11:00 - 12:00
Kindluse Kooli jõulukontsert “Jõulused mõtted” toimub 21. detsembril kell 11.00 Tallinna Kaarli kirikus. Esinevad Kindluse Kooli solistid, ansamblid ja koorid.
Olete väga oodatud! Sissepääs tasuta

Kogukonnakino Kindluse Koolis
2024-01-17 19:00 - 21:00 | Kindluse Kool, Roheluse tee 4, Järveküla, Rae vald, 75304, Eesti
17. jaanuaril algusega kell 19.00 toimub Kindluse Kooli saalis esimene kogukonnakino seanss ning vaadata saab 2023. aasta oktoobris valminud eesti koguperefilmi „Tähtsad ninad“.
13-aastased Oliver ja Sass meisterdavad tööõpetuse tunnis ninakujulise prillihoidja, mis äratab ootamatult ühe salapärase suurinvestori huvi. Samal ajal näeb Oliveri hiljuti koondatud isa vaeva, et leida uus ametikoht. Poisid on iseseisvaks äriajamiseks aga liiga noored ning nii tekibki Oliveril plaan, kuidas kaks kärbest ühe hoobiga tabada: nad palkavad oma firmat juhtima Oliveri isa ning päästavad seeläbi ka vanemate karile sõitnud abielu! Konks on aga selles, et Oliveri isa ei tea, et töötab oma poja ja tolle sõbra Sassi heaks. Algab hoogne topeltmäng, mis eskaleerub, kui poisid saavad teada, mis on salapärasel investoril tegelikult plaanis.
Filmi režissöör: Ingomar Vihmar
Filmis mängivad: Ruben Tolk, Saara Pius, Mattias Naan, Mait Malmsten, Lumi Soomets jt
Filmi treiler: https://www.youtube.com/watch?v=MH1JzBJ0rng
Pileti hind: täispilet 6 €, sooduspilet 5 € (eelkooliealised, õpilased, tudengid, pensionärid). Maksmine sularahas kohapeal.
Tule ja veeda meeleolukas õhtu koos perega!
Kogukonnakino korraldab Rae Kultuurikeskus koostöös Kindluse Kooliga

Kindluse Kooli infotund 1. klassis alustavate laste peredele
2024-02-07 16:00 - 18:00 | Kindluse Kool, Roheluse tee 4, Järveküla, Rae vald, 75304, Eesti
Head pered, kelle laps astub sügisel 1. klassi!
Olete oodatud Kindluse Kooli tutvustavasse infotundi, mis toimub 7. veebruaril algusega kell 16.00. Jagame infot, toimuvad ekskursioonid ning lastele mängulised tegevused. Sündmus kestab orienteeruvalt kaks tundi.
Sissepääs kooli peauksest.
INFOTUNNI SLAIDIKAVA
Kohtumiseni!

Kindluse Kogukonna Kooli loeng-vestlusõhtu „Sissevaade koolitundi“
2024-02-20 18:00 - 20:00 | Kindluse Kool, Roheluse tee 4, Järveküla, Rae vald, 75304, Eesti
Teisipäeval, 20. veebruaril algusega kell 18.00 toimub Kindluse Kogukonna Kooli loeng-vestlusõhtu „Sissevaade koolitundi“. Mis ja miks koolitunnis toimub? Tule ning saa ülevaade kaasaegsetest õppemeetoditest ja pedagoogilistest võtetest. Mõtle kaasa, mis hariduses on muutunud ning pane end proovile uues õppimisformaadis, et oma lapsele hästi toeks olla.
Interaktiivset loeng-vestlusõhtut viivad läbi Kindluse Kooli õpetajad. Ole valmis õppima!
Sissepääs tasuta, oled väga oodatud!
Registreeri oma osalemine SIIN.

Kogukonnakino Kindluse Koolis - koguperefilmi „Täitsa super!“
2024-02-21 18:00 - 19:30 | Kindluse Kool, Roheluse tee 4, Järveküla, Rae vald, 75304, Eesti
Tule kogukonnakinno Kindluse Koolis!
21. veebruaril algusega kell 18.00 toimub Kindluse Kooli kaldkojas järgmine kogukonnakino seanss ning vaadata saab koguperefilmi „Täitsa super!“.
11-aastase Hedvigi elu pöördub pea peale, kui ta on sunnitud ootamatult linna superkangelase välja vahetama. Kuid Hedvig ei ole superkangelane ja väljakutsed on palju suuremad, kui tema treenerist isa eeldas. Peagi mõistab ta, et fookus tuleb suunata hoopis tema sportlikule vennapojale Adrianile.
Masendunud ja segaduses Hedvig külastab oma dementset vanaema. Olukorrast rääkima hakates vanaema innustub, reageerides õhinaga tema plaanidele. Ilmub tundmatu meeskond ja isa eest salajas hakkab Hedvig ellu viima nende perekondlikku pärandit.
Vaata filmi treilerit: https://www.youtube.com/watch?v=p7bRiKYEwt4
Pikkus: 1 tund ja 16min
Film on eesti keeles, ilma subtiitriteta.
Pileti hind: täispilet 5 €, sooduspilet 4 € (õpilased, tudengid, pensionärid). Maksmine sularahas kohapeal.
NB! Kindluse kool ja Rae Kultuurikeskus juhivad tähelepanu, et kogukonnakino seanssidel viibivate alaealiste eest vastutavad nende vanemad või muud seaduslikud eestkostjad. Kõik sündmusel osalejad on kohustatud järgima kooli sisekorraeeskirju ja alluma sündmuse korraldajate suunistele.
Tule ja veeda meeleolukas õhtu koos perega!
Kogukonnakino korraldab Rae Kultuurikeskus koostöös Kindluse Kooliga.

Eesti Vabariigi aastapäeva pidulikud aktused
2024-02-23 09:25 - 12:30 | Kindluse Kool, Roheluse tee 4, Järveküla, Rae vald, 75304, Eesti
23.02 toimuvad Kindluse Koolis Eesti Vabariigi aastapäevale pühendatud aktused.
Ajakava:
2. tund – 1. ja 4. õpigrupid
3. tund – 2. ja 3. õpigrupid
4. tund – 5.-9. õpigrupid
Selga pidulik koolivorm.
1.-3. õpigruppidel on kolm tundi ning nad vabanevad pärast söömist u 11.35,
4.-9. õpigruppidel on neli tundi ja nemad vabanevad u 12.50.
Pikapäevarühma sel päeval ei toimu. Kellel on vaja bussi oodata, saab seda teha administraatori juures.

Emakeelenädal Kindluse Koolis
2024-03-11 08:00 - 2024-03-15 17:00 | Kindluse Kool, Roheluse tee 4, Järveküla, Rae vald, 75304, Eesti
11.-15. märtsini toimub Kindluse Koolis emakeelenädal – palju põnevaid sündmusi ja ettevõtmisi, mis on pühendatud eesti keelele.
NB! Terve nädala jooksul haara kaasa oma lemmik raamat, et seda vahetunnis lugeda! Emakeelenädala puhul on tornis mõnus lugemisala, kus saad rahulikult raamatut lugeda.

Kogukonnakino Kindluse Koolis
2024-04-04 18:00 - 19:30 | Kindluse Kool, Roheluse tee 4, Järveküla, Rae vald, 75304, Eesti
Tule kogukonnakinno Kindluse Koolis!
4. aprillil algusega kell 18.00 toimub Kindluse Kooli kaldkojas järgmine kogukonnakino seanss ning vaadata saab koguperefilmi „Meisterkokk Mary“.
Mary Õunapuu, 11-aastane ninatark tüdrukutirts unistab meisterkokaks saamisest. Vanaema annab talle oma iidse retseptiraamatu ja innustab teda jätkama perekonna kulinaarseid traditsioone.
Kui vanaema Ene satub ootamatult haiglasse, on Mary löödud. Kurb ja murtud, külastab ta Enet regulaarselt ja viib talle omavalmistatud toitu. Pärast üht külaskäiku kohtab ta aga noort ja sõbralikku Anna-Mariat ning kiindub temasse. Kuid Anna-Maria kaob pidevalt ära… ja mis veelgi kummalisem, ta kordab aina, et tal on väga tähtis sõnum Mary vanaemale.
Kui Mary ema saab teada tütre uuest sõbrast, ei suuda ta ära imestada Anna-Maria erilist nime, sest sama nimi oli ka tema vanaemal. Tasapisi asetuvad pusle tükid omale kohale. Mary ja tema ema saavad šoki, kui mõistavad, et Anna-Maria on hoopis…vaim!
Mary sõidab koos ema ja Anna-Mariaga haiglasse vanaemale järgi. Sealt edasi suunduvad nad viimasele ühisele reisile nende lapsepõlvekodusse. Teel olles kulgeb naiste vestlus mööda mälestusi ja meenutusi. Nii valmistuvad nad viimaseks hüvastijätuks, mis on soe, sest selles on teadmine, et elu on kohe kindlasti imeline ja sageli ka tõeliselt salapärane – ja kui sul on vedanud – täis armastust ja põlvest-põlve edasi antavaid traditsioone.

Vaata filmi treilerit: https://youtu.be/M2Rx8JaQD6Q
Pikkus: 1 tund ja 30 min.
Film on eesti keeles, ilma subtiitriteta.
Pileti hind: täispilet 6 €, sooduspilet 5 € (õpilased, tudengid, pensionärid). Maksmine sularahas kohapeal.
Avatud ka väike kohvik!
NB! Kindluse kool ja MTÜ Kindluse Kool juhivad tähelepanu, et kogukonnakino seanssidel viibivate alaealiste eest vastutavad nende vanemad või muud seaduslikud eestkostjad. Kõik sündmusel osalejad on kohustatud järgima kooli sisekorraeeskirju ja alluma sündmuse korraldajate suunistele.
Tule ja veeda meeleolukas õhtu koos perega!
Kogukonnakino korraldab MTÜ Kindluse Kool koostöös Kindluse Kooliga.

Kindluse Kogukonna Kooli loeng-vestlusõhtu „Seksuaalkasvatusest koolieas“
2024-04-04 18:00 - 20:00 | Kindluse Kool, Roheluse tee 4, Järveküla, Rae vald, 75304, Eesti
Neljapäeval, 4. aprillil algusega kell 18.00 toimub Kindluse Kogukonna Kooli järgmine loeng-vestlusõhtu „Seksuaalkasvatusest koolieas“. Loengut tuleb andma Kristina Birk-Vellemaa, kes on seksuoloog, antropoloog, seksuaalhariduse õpetaja ja seksuaaljõustaja. Seksuaalkasvatusega ei tegele ta aga mitte ainult spetsialistina, vaid ka suure pere lapsevanemana, mis aitab näha ka teiste lastevanemate väljakutseid lähemalt. Kristina veab “Sekspositiiv” taskuhäälingut ning samanimelist Instagrami-kontot.
4. aprillil toimuvas loengus räägime seksuaalkasvatusest, sellega seotud küsimustest, ebamugavusest ja häbist.
Lapsevanematele suunatud Kindluse Kogukonna Kool alustas 2023. aasta kevadel ning selle eesmärgiks on kodu ja kooli omavahelise koostöö tõhustamine ning lapsevanemate toetamine. Õppeaasta vältel toimuvad loeng-vestlusõhtud, kus astuvad üles spetsialistid, kes räägivad lapsevanemate jaoks olulistel teemadel.
Registreerumine https://forms.gle/yWqL8K7581necqwk9
Sissepääs tasuta, oled väga oodatud!

Kindluse Kooli Jüriöö jooks
2024-04-18 18:00 - 20:00 | Kindluse Kool, Roheluse tee 4, Järveküla, Rae vald, 75304, Eesti
18. aprillil algusega kell 18.00 toimub teist korda Kindluse Kooli Jüriöö jooks. Tegemist on ägeda kogukondliku sündmusega, kus saavad kokku nii õpilased, kooli meeskond kui ka lapsevanemad!

Iga õpigrupp on esindatud vähemalt ühe jooksutiimiga. Väga oodatud on lapsevanemate võistkonnad! Tiim koosneb viiest liikmest, igaüks jookseb 200 meetrit.
Registreerida saab siin kuni 15. aprilli õhtuni: https://forms.gle/Vxn5rkwqbdLaUagQ9
– Jüriöö jooksu joostakse teatejooksuna.
– Võistluse trajektoor kulgeb ümber koolimaja ja spordihoone (distantsi pikkus 1 km).
– Start, registreerimislauad ja ühine soojendus toimuvad/asuvad algklasside maja ees tartaankattega alal.
– Kokku toimub kolm jooksu: 1. jooks 1.-2. õpigrupid, 2. jooks 3.-5. õpigrupid ja 3. jooks 6.-9. õpigrupid, lapsevanemad, õpetajad.
– Täiskasvanute võistkond koosneb viiest liikmest, iga liige jookseb 200 meetrit. Igas võistkonnas peab olema vähemalt 2 naist.
– Alustame ühise soojendusega kell 18.00.
– Sündmuse orienteeruv lõpp on kell 20.00.
– Palume, et võistkond paneks ennast sarnaselt riidesse (näiteks kõik liikmed kannavad sama värvi riideid või on meisterdanud endale sildid vms). Aga see pole kohustuslik, pigem üleskutse olla loominguline!
– Teatepulgaks on igal võistkonnal oma tõrvik (näiteks ise meisterdatud tõrvik või LED-aiavalgusti, mis on tõrviku kujuga vms). Tõrvik tuleb võistkonnal ise hankida.
– Kohale jõudes annab iga võistkond endast märku registreerimislauas, sealt väljastatakse iga tiimi viimasele jooksjale võistlusnumber.
– Iga võistkonna viimane jooksja peab enda rinnale kinnitama võistlusnumbri. Selle saab enne jooksu registreerimislauast.
Pealtvaatajad on väga oodatud kaasa elama!

Kohtumiseni Kindluse Kooli Jüriöö jooksul!

Kogukonnakino „Piia seiklused“
2024-05-07 18:00 - 19:30 | Kindluse Kool, Roheluse tee 4, Järveküla, Rae vald, 75304, Eesti
Tule kogukonnakinno Kindluse Koolis!
7. mail algusega kell 18.00 toimub Kindluse Kooli kaldkojas selle õppeaasta viimane kogukonnakino seanss. Vaadata saab koguperefilmi „Piia seiklused“.
Väike orb Piia elab Udumäe linna tänavail. Kolme kodustatud nirgi abiga varastab ta trooni endale haaranud õela asevalitseja Tristaini lossist toitu. Kord valvurite eest põgenedes riietab Piia end printsessiks ning alguse saab pöörane seiklus, et päästa kanakassiks (poolkana, poolkass) moondatud troonipärija Roland. Kuningriigis pööratakse kõik pahupidi ja Piia saab teada, et meis kõigis peitub midagi suursugust.
Vaata filmi treilerit: youtube.com/watch?v=HWBOQHDhqK0
Pikkus: 1 tund ja 29 min.
Film on eesti keeles, ilma subtiitriteta.
Pileti hind: täispilet 5 €, sooduspilet 4 € (õpilased, tudengid, pensionärid). Maksmine sularahas kohapeal.
Avatud ka kohvik (tasumine samuti sularahas)!
NB! Kindluse kool ja MTÜ Kindluse Kool juhivad tähelepanu, et kogukonnakino seanssidel viibivate alaealiste eest vastutavad nende vanemad või muud seaduslikud eestkostjad. Kõik sündmusel osalejad on kohustatud järgima kooli sisekorraeeskirju ja alluma sündmuse korraldajate suunistele.
Tule ja veeda meeleolukas õhtu koos terve perega!
Kogukonnakino korraldab MTÜ Kindluse Kool koostöös Kindluse Kooliga.

Rae valla koolide Euroopa päeva mälumäng
2024-05-09 12:00 - 14:00 | Kindluse Kool, Roheluse tee 4, Järveküla, Rae vald, 75304, Eesti
9. mail kell 12.00-14.00 toimub Kindluse koolis esmakordselt Euroopa päeva mälumäng. Võistlusel osalevad Rae valla koolide 8.-9. klasside 4-liikmelised võistkonnad. Iga kool võib välja panna kuni 3 võistkonda. Mängitakse klassikalises formaadis mälumängu.

Mälumänguga tähistatakse Euroopa päeva.

Kindluse Kooli kevadkontsert
2024-05-09 18:00 - 19:30 | Kindluse Kool, Roheluse tee 4, Järveküla, Rae vald, 75304, Eesti
Kindluse Kooli kevadkontsert toimub 9. mail kell 18.00 kooli remteris.
Esinevad Kindluse Kooli Koor, Kindluse Kogukonna Koor, lauluansamblid ja pillisolistid. Dirigeerib Silja Trisberg. Sissepääs tasuta!
Palun registreeri kontserdi publikuks siin: https://forms.gle/WVmzzNrbNy16n1k58
Heliseva kohtumiseni!

Kindluse Kooli kohvikutepäev
2024-05-15 16:00 - 18:00 | Kindluse Kool, Roheluse tee 4, Järveküla, Rae vald, 75304, Eesti
Kindluse Kooli traditsiooniline kohvikutepäev toimub sel aastal 15. mail kell 16.00-18.00. Osalema on oodatud kogu koolipere ja kogukond!
– iga õpigrupp on esindatud oma kohvikuga!
– toimub kontsert ning muud meeleolukad tegevused.
– koolivormi taaskasutuslaat, mida viib läbi Kindluse Kooli MTÜ.
– ära unusta, et arveldamine toimub sularahas!
Kohtumiseni kohvikutepäeval!

1.-8. õpigruppide õppeaasta pidulik lõpetamine
2024-06-08 09:30 - 13:00 | Kindluse Kool, Roheluse tee 4, Järveküla, Rae vald, 75304, Eesti
1.-8. õpigruppide 2023/24. õppeaasta pidulik lõpetamine toimub laupäeval, 8. juunil.
Ajakava:
1. õpigrupid – kell 9.30 aktus remteris, kell 10.30 mentortund koduklassis.
2. ja 3. õpigrupid – kell 9.30 mentortund koduklassis, kell 10.30 aktus remteris.
4.-8. õpigrupid – kell 10.30 mentortund, kell 11.30 aktus.
Kõik õpigrupid lõpetavad oma päeva koogisöömisega sööklas.
Selga pidulik koolivorm.
Sel päeval Rae valla koole teenindavad siseliinid ei sõida.
Täpsem info mentorilt.
Ilusat kooliaasta lõppu!

Kindluse Kooli 1. lennu pidulik lõpuaktus
2024-06-18 15:00 - 17:00 | Kindluse Kool, Roheluse tee 4, Järveküla, Rae vald, 75304, Eesti
Kindluse Kooli 1. lennu pidulik lõpuaktus toimub teisipäeval, 18. juunil algusega kell 15.00 kooli remteris.
Lõpetajate õnnitlemine toimub pärast aktust peasissepääsu ees õuealal (vihma korral fuajees).

Kindluse Kooli perepäev
2024-08-29 16:00 - 18:30 | Kindluse Kool, Roheluse tee 4, Järveküla, Rae vald, 75304, Eesti
Kindluse Kooli traditsiooniline perepäev toimub 29. augustil!
Kell 16.00 on perepäevale oodatud kõik 1. õppigruppides alustavad õpilased ja nende pered.
Kell 17.30 ootame 2.-9. õpigruppide õpilasi ja peresid.
Perepäeva raames on võimalik kohtuda õpetajatega ning näha õpiruume. Samuti on kohapeal koolivormi tootjad ning huviringide pakkujad.
Täpsem info augustis!
Olete väga oodatud!

Uue õppeaasta pidulik algus
2024-09-02 09:00 - 15:00 | Kindluse Kool, Roheluse tee 4, Järveküla, Rae vald, 75304, Eesti
Kindluse Kooli uus õppeaasta algab 2. septembril remteris toimuvate pidulike aktustega.
Ajakava:
Kell 9.00 2. õpigrupid
Kell 9.45 3.–4. õpigrupid
Kell 10.30 5.–9. õpigrupid
Kell 11.30 1.a ja 1.b
Kell 12.45 1.c, 1.d ja 1.h
Kell 14.00 1.e, 1.f ja 1.g
2.–9. õpigruppide aktustele ootame õpilasi.
1. õpigruppide aktustele on oodatud iga õpilase kohta kuni 3 külalist.
Mentortunni toimumisaja infot jagab õpigrupi mentor Stuudiumis. Riietus pidulik.
Kohtumiseni!

Lastevanemate üldkoosolek
2024-09-11 18:30 - 20:00 | Kindluse Kool, Roheluse tee 4, Järveküla, Rae vald, 75304, Eesti
Kindluse Kooli lastevanemate üldkoosolek toimub kolmapäeval, 11. septembril kell 18.30 kooli remteris.
Koosoleku päevakord:
– õppeaasta 2023/2024 kokkuvõte;
– hoolekogu õppeaasta kokkuvõte;
– õppeaasta 2024/2025 plaanid.

Kohtumiseni!

Kogukonna Kooli loeng-vestlusõhtu „Tark spordivanem“
2024-10-02 18:00 - 20:00 | Kindluse Kool, Roheluse tee 4, Järveküla, Rae vald, 75304, Eesti
Kogukonna Kooli loeng-vestlusõhtu „Tark spordivanem“
Kolmapäeval, 2. oktoobril kell 18.00 toimub Kindluse Kogukonna Kooli järgmine loeng-vestlusõhtu „Tark spordivanem“. Loengut tuleb andma Taavi Sumberg, kes on raamatu „Õnnelik spordilaps“ autor. Kuidas peaks spordivanem käituma spordiväljaku kõrval ja millest rääkima pärast trenni või võistlusi? Mida teha, kui laps tahab trennis käimise pooleli jätta? Kuidas aidata lapsel leida tasakaalu spordi ja hariduse vahel? Nendel ja paljudel teistel teemadel räägib Taavi oma loengus ning paneeldiskussiooni käigus arutatame ka laiemas ringis.
Lapsevanematele suunatud Kindluse Kogukonna Kool alustas 2023. aasta kevadel ning selle eesmärgiks on kodu ja kooli omavahelise koostöö tõhustamine ning lapsevanemate toetamine. Õppeaasta vältel toimuvad loeng-vestlusõhtud, kus astuvad üles spetsialistid, kes räägivad lapsevanemate jaoks olulistel teemadel.
Registreerumine siin.
Sissepääs tasuta, oled väga oodatud!

Taaskasutuslaat "Täitsa kindel täika"
2024-10-12 12:00 - 15:00 | Kindluse Kool, Roheluse tee 4, Järveküla, Rae vald, 75304, Eesti
Kindluse Kool tähistab sel sügisel oma 5. sünnipäeva!
Kestlikkuse teema on kooliperele väga südamelähedane ning seetõttu otsustasime Kindluse Kooli rahvatantsurühma Kindlad Kannad eestvedamisel korraldada meeleoluka taaskasutuslaada “Täitsa kindel täika”, kus saab müüma ja ostlema tulla meie armas kogukond!
Täika toimub 12. oktoobril kell 12.00-15.00 Kindluse Koolis.
Allolevas vormis saad end registreerida müüjaks Kindluse Kooli täikale:
https://forms.gle/jyT2i8mfS6q5aqFM8
Tule müü oma riideid, jalanõusid, aksessuaare, kodukraami, hoidiseid ja muid asju. Kohapeal tarbitavat sööki-jooki palume mitte müüa.
Broneeri endale laud – kohatasu alghind on 10€ (tee ülekanne KATRE MERILAID [REDACTED] või too sularahas täika päeval korraldajate kätte). Kohatasuga toetad Kindluse Kooli rahvatantsurühma Kindlad Kannad rahvariiete soetamist.
Laua mõõtmed 170x69cm.
Soovi korral võid kaasa võtta ka oma stange.
Asju saab hakata üles panema täika päeval (12. oktoober) alates kell 11.00.
Registreerimise tähtaeg 10. oktoober kell 18.00.
Kohtumiseni!

Kindluse Kooli 5. sünnipäeva tähistamine
2024-10-15 08:00 - 2024-10-16 17:00 | Kindluse Kool, Roheluse tee 4, Järveküla, Rae vald, 75304, Eesti
15. ja 16. oktoobril tähistame Kindluse Kooli 5. sünnipäeva!
15. oktoobri tegevused
– näitus “Minu Kindluse Kool”
– stiilipäev “Riides nagu 5-aastane sünnipäevalaps!”
– sünnipäeva disko
– fotosein
16. oktoobri tegevused
– ühislaulmine ja ühispildistamine (tegevused toimuvad õues 1. vahetunni ajal umbes 10 minuti jooksul)
– tordivõistlus
– pidulik aktus 4. tunni ajal
– kanna pidulikku koolivormi!
Toimub tunniplaanijärgne õppetöö, välja arvatud kolmapäeval 4. tund, kui iga õpigrupp on koduklassis koos oma mentoriga ning vaadatakse aktust.
Toredat sünnipäeva!

Kindluse Kogukonna Kooli ISADEPÄEVA ERI „Kuidas luua elukestvat lähedust oma lastega“
2024-11-21 18:00 - 20:00 | Kindluse Kool, Roheluse tee 4, Järveküla, Rae vald, 75304, Eesti
Neljapäeval, 21. novembril kell 18.00 toimub Kindluse Kogukonna Kooli isadepäevale pühendatud eriloeng „Kuidas luua elukestvat lähedust oma lastega“. Oodatud on kõik praegused ja tulevased isad, vanaisad, onud, vennad jt meessoo esindajad, kes on lapse elus olulisel kohal! See on õhtu, kui Kindluse Kooli saal on ainult meeste päralt! Seega ära jäta võimalust kasutamata, broneeri 21. novembri õhtu juba täna ning tule osa saama!
Loengut tulevad andma Kristo Tuurmann ja Illimar Pilt – PAPSID.EE kaasasutajad ning kogemuskoolitajad, kelle missioon on aidata lapsevanematel luua tugevamaid ja lähedasemaid suhteid oma peredes. Nad jagavad oma isiklikke kogemusi ja praktilisi tööriistu, et toetada vanemaid tasakaalu leidmisel töö ja pereelu vahel, emotsionaalse kättesaadavuse suurendamisel ning mängulisuse säilitamisel ka täiskasvanueas. Kristo ja Illimari koolitused on aidanud paljusid lapsevanemaid leida viise, kuidas olla parimad lapsevanemad oma lastele ja partnerid oma suhetes, luues seeläbi harmoonilisema ja õnnelikuma pereelu.
Lapsevanematele suunatud Kindluse Kogukonna Kool alustas 2023. aasta kevadel ning selle eesmärgiks on kodu ja kooli omavahelise koostöö tõhustamine ning lapsevanemate toetamine. Õppeaasta vältel toimuvad loeng-vestlusõhtud, kus astuvad üles spetsialistid, kes räägivad lapsevanemate jaoks olulistel teemadel.
Registreerumine SIIN

Kasuta võimalust ning ole kohal, sest loengut ei kanta üle ega salvestata!
Sissepääs tasuta, oled väga oodatud!

Kogukonnakino Kindluse Koolis „Müstilise kellaga maja“
2024-11-21 18:00 - 20:00 | Kindluse Kool, Roheluse tee 4, Järveküla, Rae vald, 75304, Eesti
Tule kogukonnakinno Kindluse Koolis!
Meil on väga hea meel teada anda, et koostöös MTÜ Kindluse Kooliga jätkub kogukonnakino ka sel õppeaastal!
Neljapäeval, 21. novembril kell 18.00 toimub Kindluse Kooli kaldkojas järgmine kogukonnakino seanss ning vaadata saab filmi „Müstilise kellaga maja“.
See maagiline seiklusfilm jutustab 10-aastasest Lewisest (Owen Vaccaro, “Papside lahing” 1 ja 2), kes läheb elama oma onu vanasse krääksuvasse majja, millel on salapärane tiksuv süda. Lewise unise ilmega uues kodulinnas aga hakkab pulbitsema elu, kui poiss kogemata surnud äratab ning siis end sortside ja nõidade maailmast leiab.
Vaata filmi treilerit: acmefilm.ee/filmid/kogupere-mustilise-kellaga-maja
Pikkus: 1 tund ja 45 min.
Film on inglise keeles, eesti ja vene keelsete subtiitritega.
Piletihinnad: täispilet 5 €, sooduspilet 4 € (õpilased, tudengid, pensionärid). Maksmine sularahas kohapeal.
Avatud ka kohvik!

NB! Kindluse kool ja MTÜ Kindluse Kool juhivad tähelepanu, et kogukonnakino seanssidel viibivate alaealiste eest vastutavad nende vanemad või muud seaduslikud eestkostjad. Kõik sündmusel osalejad on kohustatud järgima kooli sisekorraeeskirju ja alluma sündmuse korraldajate suunistele.

Tule ja veeda meeleolukas õhtu koos perega!

Kogukonnakino korraldab MTÜ Kindluse Kool koostöös Kindluse Kooliga.
